**Teemu Suhonen** (s. 1. helmikuuta 1989 Kuopio) on suomalainen jääkiekkopuolustaja, joka pelaa SM-liigajoukkue Vaasan Sportissa. Hän vaihtoi pelipaikkansa laitahyökkääjästä puolustajaksi kaudella 2012–2013. Pienikokoinen Suhonen on tunnettu nopeana luistelijana.

Ura
---

### Seuraura

Suhonen on Kalevan Pallon kasvatti. Hän oli kaudella 2004–2005 tehoilla 30+15=45 koko C-nuorten SM-sarjan paras maalintekijä ja toiseksi paras pistemies Kärppien Niko Kiviniemen jälkeen. Kaudella 2007–2008 Suhonen valittiin A-nuorten SM-liigan syyskuun 2007 kuukauden pelaajaksi. Hän oli pudotuspeleissä neljällä osumallaan KalPan paras maalintekijä Mika Mäkiahon ja Juha Virtasen kanssa. Suhonen voitti kauden päätteeksi A-nuorten Suomenmestaruuden. Hän debytoi kauden aikana myös miesten peleissä pelattuaan yhden Mestis-ottelun alle 20-vuotiaiden maajoukkueessa.

Toukokuussa 2008 Suhonen teki juniorisopimuksen KalPan SM-liigajoukkueen kanssa. Hän ei kuitenkaan tehnyt liigadebyyttiään kaudella 2008–2009. Suhonen oli KalPan A-nuorten toiseksi paras pistemies Jaakko Rissasen jälkeen tehoilla 16+18=34. Hän voitti pudotuspeleissä joukkueen sisäisen tehotilaston lukemalla +7. Suhonen pelasi kauden aikana myös kaksi Mestis-ottelua alle 20-vuotiaiden maajoukkueessa.

Kaudeksi 2009–2010 Suhonen siirtyi vuoden mittaisella sopimuksella Mestis-joukkue Savonlinnan Pallokerhoon. Hänen tulokaskautensa toi 45 runkosarjaottelussa tehot 6+8=14. Kaudeksi 2010–2011 Suhonen siirtyi Kajaanin Hokkiin, jota valmensi hänelle KalPan A-nuorista tuttu Sami Karppinen. Suhosen kausi jäi loukkaantumisten vuoksi vain 29 runkosarja- ja kuuden karsintasarjan ottelun mittaiseksi. Kaudeksi 2011–2012 hän palasi taas SaPKoon. Suhonen voitti joukkueen sisäisen tehotilaston lukemalla +14. Syyskaudella 2012–2013 hän vaihtoi SaPKon loukkaantumisten vuoksi pelipaikkansa laitahyökkääjästä puolustajaksi, jolla paikalla Suhonen on pääasiassa jatkanut tuosta lähtien. Koko kauden tehot huomioiden hän oli tehoilla 5+10=15 joukkueensa tehokkain puolustaja Lasse Lappalaisen kanssa.

Suhonen oli kaudella 2013–2014 tehoilla 9+17=26 SaPKon tehokkain puolustaja ja kolmanneksi paras maalintekijä, vaikkakin hän pelasi ison osan kaudestaan myös hyökkääjänä SaPKon muun puolustuksen ollessa terveenä. Suhonen jakoi Mestiksen puolustajien pistepörssin viidennen sijan Jokipoikien Jarkko Immosen ja HCK:n Olli Korkeavuoren kanssa. Hänet palkittiin kauden päätteeksi Mestiksen opiskelijapalkinnolla. Kauteen 2014–2015 Suhonen lähti lopullisesti lähtökohtaisesti puolustajana. Hänet nimettiin SaPKon varakapteeniksi. Suhonen oli tehoilla 10+28=38 joukkueen paras syöttäjä ja toiseksi paras pistemies Mikko Nuutisen jälkeen. Hän jakoi koko Mestiksen puolustajien pistepörssin voiton Jukureiden Santeri Lukan kanssa, mutta Lukka vei suuremman maalimääränsä ansiosta kuitenkin varsinaisen kärkisijan. Suhosen kausi päättyi lopulta loukkaantumiseen runkosarjan lopulla.

Kaudeksi 2015–2016 Suhonen siirtyi vuoden mittaisella sopimuksella Mikkelin Jukureihin. Hän voitti koko Mestiksen puolustajien piste- ja syöttöpörssin tehoilla 8+32=40. Suhonen voitti myös sarjan puolustajien tehotilaston lukemalla +29. Pudotuspeleissä hän teki Mestiksen kaikkien aikojen puolustajien yhden kauden piste-ennätyksen tehoilla 5+9=14. Suhonen rikkoi Jari Korhosen (2001–2002), Kai Syväsalmen (2007–2008) ja Pasi Järvisen (2007–2008) jakaman ennätyksen yhden tehopisteen erolla. Ennätystä sivusivat myöhemmin kuitenkin Kalle Valtola kaudella 2017–2018 ja Sameli Ventelä kaudella 2018–2019. Suhonen voitti myös pudotuspelien tehotilaston lukemalla +9. Hän voitti kauden päätteeksi Mestiksen mestaruuden ja Suhonen palkittiin pudotuspelien arvokkaimpana pelaajana Håkan Hjerpe -palkinnolla. Hänet palkittiin koko sarjan parhaana puolustajana Jari Lippojoki -palkinnolla ja valittiin ensimmäiseen tähdistökentälliseen.

Suhonen siirtyi kaudeksi 2016–2017 kaksivuotisella sopimuksella SM-liigajoukkue Hämeenlinnan Pallokerhoon. Joukkueeseen Jukureista siirtyi myös päävalmentaja Antti Pennanen. Hän teki liigadebyyttinsä 27-vuotiaana runkosarjan avauskierroksella 17. syyskuuta 2016 Oulun Kärppiä vastaan. Suhonen merkittiin HPK:n ykköspuolustajapariin Joonas Lehtivuoren viereen ja hän sai ottelussa jääaikaa 15.50 minuuttia. Suhonen keräsi ottelusta teholukeman +1. Liigauransa avausmaalin hän teki 6. lokakuuta 2016 ylivoimalla vieraissa Tampereen Ilvestä vastaan. Suhonen teki ottelussa myös yhden syöttöpisteen. Jarmo Jamalainen valitsi hänet ottelun Alumnien tähtien ykköstähdeksi. Suhonen jäi HPK:ssa kauden mittaan lopulta pieneen rooliin ja hän pelasi 28 runkosarjaottelua tehopistein 2+5=7. Suhonen haki pelituntumaa myös neljän ottelun verran Mestis-joukkue Lempäälän Kisasta. Tammikuussa 2017 HPK vuokrasi hänet kahdeksi viikoksi edellisenä keväänä SM-liigaan nostettuun aiempaan seuraansa Mikkelin Jukureihin. Kolmen siellä pelatun ottelun jälkeen Suhonen ja HPK kuitenkin purkivat sopimuksensa. Suhonen teki samalla kevääseen 2018 ulottuvan sopimuksen Jukureiden kanssa. Hän teki joukkueessa loppukaudella 21 runkosarjaottelussa tehot 3+4=7.

Kaudella 2017–2018 Suhonen nousi Jukureiden ykköspuolustajaksi. Hän oli pelipaikastaan huolimatta joukkueen paras pistemies ja syöttäjä tehoilla 12+27=39, joilla Suhonen jakoi koko SM-liigan puolustajien pistepörssin voiton KalPan Mathew Maionen, Ässien Maksim Matushkinin ja Kärppien Miika Koiviston kanssa. Maaliskuussa 2018 hän teki Jukureiden kanssa vuoden mittaisen jatkosopimuksen. Kaudella 2018–2019 Suhonen oli kauden päätyttyäkin joukkueen tehokkain puolustaja Mikko Kokkosen kanssa tehoilla 7+12=19, mutta helmikuussa 2019 seura kuitenkin vuokrasi hänet loppukaudeksi Tapparaan, joka vastaavasti vuokrasi Jukureille hyökkääjä Kristian Tanuksen. Suhonen oli pelipaikastaan huolimatta pudotuspeleissä Tapparan paras pistemies ja syöttäjä tehoilla 2+8=10. Hän voitti kauden päätteeksi SM-pronssia.

Huhtikuussa 2019 Suhonen teki Tapparan kanssa uuden, kaksivuotisen sopimuksen. Kaudella 2019–2020 hän oli kahdeksalla osumallaan joukkueen eniten maaleja tehnyt puolustaja Alexander Ytterellin kanssa. Mestarien liigassa Suhonen oli kuudella syöttöpisteellään Tapparan paras syöttäjä Tyler Morleyn kanssa. Hän pelasi kauden aikana myös keskushyökkääjänä.

Kaudeksi 2021–2022 Suhonen siirtyi vuoden mittaisella sopimuksella monikansallisen ICE Hockey Leaguen itävaltalaisjoukkue Dornbirner EC:hen. Joukkuetta valmensi suomalainen Kai Suikkanen.

Kauden 2022–2023 kynnyksellä syyskuussa 2022 Suhonen palasi SM-liigaan ja hän teki vuoden mittaisen ja kolmen viikon tryoutin sisältävän sopimuksen JYPin kanssa. Joukkuetta valmensivat Suhoselle Tapparasta tuttu Jukka Rautakorpi ja Jukureista tuttu Ville Nieminen. Lokakuussa Suhonen sai JYPiin jatkosopimuksen.

Lokakuussa 2023 Suhonen siirtyi kuukauden mittaisella sopimuksella Vaasan Sportiin paikkaamaan puolustuksen loukkaantumisia. Joukkuetta valmentaa hänelle Jukureista tuttu Risto Dufva. 14. marraskuuta 2023 Sport tiedotti Suhosen jatkavan joukkueessa loppukauden 2023–2024 kattavalla sopimuksella.

### Maajoukkueura

Suhonen on pelannut kahdeksan poikien maaottelua.

Muuta
-----

Suhonen on pelannut myös rullakiekkoa, josta hänellä on voitettuna MM-pronssia vuodelta 2012.

Suhonen harrasti myös 15-vuotiaaksi asti jalkapalloa. Hänen pikkuveljensä Pekka pelaa hyökkääjänä Mestis-joukkue Iisalmen Peli-Karhuissa ja hän on pelannut yhden ottelun myös KalPan SM-liigajoukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2006–2007 | KalPa | A-SM | 32 | 6 | 3 | 9 | 0 | 3 | 0 | 0 | 0 | 4 |
| 2007–2008 | KalPa | A-SM | 42 | 13 | 15 | 28 | 10 | 11 | 4 | 3 | 7 | 2 |
|  | Suomi U20 | Mestis | 1 | 0 | 0 | 0 | 0 | – | – | – | – | – |
| 2008–2009 | KalPa | A-SM | 39 | 16 | 18 | 34 | 10 | 5 | 2 | 4 | 6 | 0 |
|  | Suomi U20 | Mestis | 2 | 1 | 0 | 1 | 0 | – | – | – | – | – |
| 2009–2010 | SaPKo | Mestis | 45 | 6 | 8 | 14 | 2 | – | – | – | – | – |
| 2010–2011 | Hokki | Mestis | 29 | 5 | 5 | 10 | 4 | – | – | – | – | – |
| 2011–2012 | SaPKo | Mestis | 41 | 8 | 13 | 21 | 12 | 5 | 0 | 0 | 0 | 0 |
| 2012–2013 | SaPKo | Mestis | 48 | 5 | 10 | 15 | 2 | – | – | – | – | – |
| 2013–2014 | SaPKo | Mestis | 54 | 9 | 17 | 26 | 12 | – | – | – | – | – |
| 2014–2015 | SaPKo | Mestis | 47 | 10 | 28 | 38 | 4 | – | – | – | – | – |
| 2015–2016 | Jukurit | Mestis | 49 | 8 | 32 | 40 | 4 | 16 | 5 | 9 | 14 | 2 | Ykköstähdistö |
| 2016–2017 | HPK | SM-liiga | 28 | 2 | 5 | 7 | 6 | – | – | – | – | – |
|  | LeKi | Mestis | 4 | 1 | 2 | 3 | 0 | – | – | – | – | – |
|  | Jukurit | SM-liiga | 21 | 3 | 4 | 7 | 4 | – | – | – | – | – |
| 2017–2018 | Jukurit | SM-liiga | 60 | 12 | 27 | 39 | 26 | – | – | – | – | – |
| 2018–2019 | Jukurit | SM-liiga | 42 | 7 | 12 | 19 | 24 | – | – | – | – | – |
|  | Tappara | SM-liiga | 13 | 3 | 5 | 8 | 4 | 11 | 2 | 8 | 10 | 0 |
| 2019–2020 | Tappara | SM-liiga | 59 | 8 | 19 | 27 | 16 | – | – | – | – | – |
| 2020–2021 | Tappara | SM-liiga | 58 | 5 | 17 | 22 | 26 | 9 | 0 | 1 | 1 | 0 |
| 2021–2022 | Dornbirner EC | ICEHL | 38 | 2 | 14 | 16 | 12 | – | – | – | – | – |
| 2022–2023 | JYP | SM-liiga | 46 | 5 | 10 | 15 | 10 | – | – | – | – | – |
| 6 kautta | yhteensä | SM-liiga | 327 | 45 | 99 | 144 | 116 | 20 | 2 | 9 | 11 | 0 |
| 1 kausi | yhteensä | ICEHL | 38 | 2 | 14 | 16 | 12 | – | – | – | – | – |
| 10 kautta | yhteensä | Mestis | 320 | 53 | 115 | 168 | 40 | 21 | 5 | 9 | 14 | 2 |

Lähteet
-------

* Teemu Suhonen The Internet Hockey Databasessa (englanniksi)
* Teemu Suhonen Eurohockey-sivustolla (englanniksi)
* Teemu Suhonen *Elite Prospects*. Everysport Media Group AB.  (englanniksi)

### Viitteet

1. 1 2  KRISTIAN TANUS JATKAA MIKKELISSÄ KEVÄÄSEEN 2020 - TEEMU SUHONEN LOPPUKAUDEKSI TAPPARAAN *jukurit.fi*.  6.2.2019. Jukurit HC Oy. Viitattu 6.2.2019.
2. 1 2  Tilastot *liiga.fi*. Jääkiekon SM-liiga Oy. Viitattu 26.4.2019.
3. ↑  Teemu Suhonen *Jatkoaika.com*. Jatkoaika r.y.  Arkistoitu 29.10.2016. Viitattu 18.9.2016.
4. ↑  Elite Prospects - U16 SM-sarja Stats 2004-2005 *eliteprospects.com*. Everysport Media Group AB. Viitattu 26.4.2019. (englanniksi)
5. ↑  Laine, Hannu: KalPan Teemu Suhonen A-SM syyskuun pelaaja *finhockey.fi*.  10.10.2007. Suomen Jääkiekkoliitto – Finlands Ishockeyförbund ry.  Arkistoitu 19.9.2016. Viitattu 18.9.2016.
6. ↑  Elite Prospects - KalPa U20 *eliteprospects.com*. Everysport Media Group AB. Viitattu 26.4.2019. (englanniksi)
7. 1 2 3 4 5 6  Teemu Suhonen *Elite Prospects*. Everysport Media Group AB.  (englanniksi)
8. ↑  Aatu Hämäläisen sopimukseen lisävuosi *Jatkoaika.com*.  20.5.2008. Jatkoaika r.y. Viitattu 18.9.2016.
9. ↑  Elite Prospects - KalPa U20 *eliteprospects.com*. Everysport Media Group AB. Viitattu 26.4.2019. (englanniksi)
10. ↑  Simon Nielsen jatkaa SaPKossa *Jatkoaika.com*.  14.5.2009. Jatkoaika r.y. Viitattu 18.9.2016.
11. ↑  Hokille lisää sopimuksia *Jatkoaika.com*.  16.4.2010. Jatkoaika r.y. Viitattu 18.9.2016.
12. ↑  SaPKolle paluumuuttajia *Jatkoaika.com*.  6.5.2011. Jatkoaika r.y. Viitattu 18.9.2016.
13. ↑  Elite Prospects - SaPKo *eliteprospects.com*. Everysport Media Group AB. Viitattu 26.4.2019. (englanniksi)
14. ↑  Dahlström, Tero: SaPKon pelaaja-arvioinnit 2012-13: Liian myöhäinen herääminen *Jatkoaika.com*.  12.3.2013. Jatkoaika r.y. Viitattu 18.9.2016.
15. ↑  Elite Prospects - SaPKo *eliteprospects.com*. Everysport Media Group AB. Viitattu 26.4.2019. (englanniksi)
16. ↑  Elite Prospects - SaPKo *eliteprospects.com*. Everysport Media Group AB. Viitattu 26.4.2019. (englanniksi)
17. ↑  Dahlström, Tero: SaPKon pelaaja-arvioinnit 2013-2014: Niukoilla tappioilla kova hinta *Jatkoaika.com*.  16.4.2014. Jatkoaika r.y. Viitattu 18.9.2016.
18. ↑  Elite Prospects - Mestis Stats 2013-2014 *eliteprospects.com*. Everysport Media Group AB. Viitattu 26.4.2019. (englanniksi)
19. ↑  Mestis palkitsi kauden 2013-2014 onnistujat *Jatkoaika.com*.  29.4.2014. Jatkoaika r.y. Viitattu 18.9.2016.
20. ↑  Elite Prospects - SaPKo *eliteprospects.com*. Everysport Media Group AB. Viitattu 26.4.2019. (englanniksi)
21. ↑  Suhonen, Markus: SaPKon pelaaja-arvostelut 2014-15 − lukuisat onnistumiset johdattivat pudotuspeleihin *Jatkoaika.com*.  28.4.2015. Jatkoaika r.y. Viitattu 18.9.2016.
22. ↑  SaPKon tehopuolustaja tarttui Jukureiden haaviin *Jatkoaika.com*.  2.6.2015. Jatkoaika r.y. Viitattu 18.9.2016.
23. ↑  Jukureiden Suhonen tehoili ennätystahtiin *Jatkoaika.com*.  13.4.2016. Jatkoaika r.y. Viitattu 18.9.2016.
24. ↑  Elite Prospects - Mestis All-time season *eliteprospects.com*. Everysport Media Group AB. Viitattu 30.4.2019. (englanniksi)
25. ↑  Mestis palkitsi parhaansa - Palve palkintorohmuna *Jatkoaika.com*.  29.4.2016. Jatkoaika r.y. Viitattu 18.9.2016.
26. ↑  HPK:n ensi kauden runko julki - Jukureiden tehomiehet Hämeenlinnaan *Jatkoaika.com*.  29.4.2016. Jatkoaika r.y. Viitattu 18.9.2016.
27. ↑  Kokoonpanot *liiga.fi*.  17.9.2016. Jääkiekon SM-liiga Oy. Viitattu 18.9.2016.
28. ↑  Ottelutilastot *liiga.fi*.  17.9.2016. Jääkiekon SM-liiga Oy. Viitattu 18.9.2016.
29. ↑  Otteluseuranta *liiga.fi*.  6.10.2016. Jääkiekon SM-liiga Oy. Viitattu 6.10.2016.
30. ↑  Liikanen, Tero: Suhonen pikahälytyksellä Mikkeliin ja maalintekoon - "Toivottavasti ei jää ainoaksi voitoksi" *Jatkoaika.com*.  12.1.2017. Jatkoaika r.y. Viitattu 22.1.2017.
31. ↑  HPK ja Suhonen purkivat sopimuksensa − ura jatkuu Mikkelissä *Jatkoaika.com*.  20.1.2017. Jatkoaika r.y. Viitattu 22.1.2017.
32. ↑  Elite Prospects - Jukurit *eliteprospects.com*. Everysport Media Group AB. Viitattu 26.4.2019. (englanniksi)
33. ↑  Tehopuolustaja Suhonen jatkaa Jukureissa *Jatkoaika.com*.  19.3.2018. Jatkoaika r.y. Viitattu 19.3.2018.
34. ↑  Elite Prospects - Jukurit *eliteprospects.com*. Everysport Media Group AB. Viitattu 26.4.2019. (englanniksi)
35. ↑  Elite Prospects - Tappara *eliteprospects.com*. Everysport Media Group AB. Viitattu 26.4.2019. (englanniksi)
36. ↑  Tapparalle nippu jatkosopimuksia - tehopuolustaja Kemiläinen ja maalipyssy Ojamäki pysyvät kirvesrinnoissa *Jatkoaika.com*.  26.4.2019. Jatkoaika r.y. Viitattu 26.4.2019.
37. ↑  Elite Prospects - Tappara *eliteprospects.com*. Everysport Media Group AB. Viitattu 19.3.2020. (englanniksi)
38. ↑  Aalto, Pekka: Teemu Suhoselle esitettiin aamulla yllättävä kysymys – Ura sentterinä alkoi kolmekymppisenä *aamulehti.fi*.  24.1.2020. Alma Media Suomi Oy.  Arkistoitu 19.3.2020. Viitattu 19.3.2020.
39. ↑  Seppä, Lassi: Teemu Suhosen ura jatkuu Kai Suikkasen valmennuksessa Itävallassa *Jatkoaika.com*.  24.8.2021. Jatkoaika r.y. Viitattu 24.8.2021.
40. ↑  Puolustajien pistepörssin voittanut Teemu Suhonen vahvistaa JYPin alakertaa *jypliiga.fi*.  12.9.2022. JYP Jyväskylä Oy. Viitattu 13.9.2022.
41. ↑  Suhoselle loppukauden sopimus − Kakkoselle peliaikaa Mestiksestä *Jatkoaika.com*.  2.10.2022. Jatkoaika r.y. Viitattu 3.10.2022.
42. ↑  Teemu Suhonen kuukauden sopimuksella Sportiin *vaasansport.fi*.  4.10.2023. Hockey-Team Vaasan Sport Oy. Viitattu 4.10.2023.
43. ↑  Suhonen jatkaa Sportissa loppukauden kattavalla sopimuksella *vaasansport.fi*.  14.11.2023. Hockey-Team Vaasan Sport Oy. Viitattu 14.11.2023.
44. ↑  Pelaajat – S *tappara.fi*. Tamhockey Oy. Viitattu 19.3.2020.
45. ↑  Arkko, Simo: Suhonen KeuPa-voitosta: "Pitää antaa kunniaa vastustajalle" *Jatkoaika.com*.  15.1.2016. Jatkoaika r.y. Viitattu 18.9.2016.
46. ↑  Penttinen, Antero: Suhonen: Vaipanvaihto sujuu maalintekoa paremmin *lansi-savo.fi*.  15.1.2016. Kaakon Viestintä Oy. Viitattu 12.3.2020.
47. ↑  Pekka Suhonen *Elite Prospects*. Everysport Media Group AB.  (englanniksi)

Sport – SM-liiga
4 Suhonen |
7 Lerby |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
86 Rantanen |
88 Miketinac |
91 Wännström |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson